ลักษณะการประกอบธุรกิจ

(1) ประวัติความเป็นมา

บริษัทได้ก่อตั้งขึ้นโดยจดทะเบียนเป็นบริษัทจำกัดเมื่อปี พ.ศ. 2537
เพื่อจัดตั้งศูนย์ให้บริการบำบัดและกำจัดกากอุตสาหกรรมโดยการร่วมทุนระหว่างกระทรวงอุตสาหกรรมโดยกรมโรงงานอุตสาหกรรม
และบริษัท จี.ซี.เอ็น โฮลดิ้งส์ จำกัด (ซึ่งปัจจุบันเปลี่ยนชื่อเป็นบริษัท หนึ่งดิน จำกัด)
ภายใต้สัญญาเข้าร่วมถือหุ้นในบริษัท เมื่อปี 2540 บริษัทได้แปรสภาพเป็นบริษัทมหาชนจำกัด
และต่อมาในปี 2543
บริษัทได้จดทะเบียนเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย และในปี 2544
ที่ผ่านมา บริษัทได้จดทะเบียนเปลี่ยนแปลงมูลค่าหุ้นจากเดิมหุ้นละ 10.-บาท ลดลงเป็นหุ้นละ 1.-
บาท ตามมติที่ประชุมวิสามัญผู้ถือหุ้นครั้งที่ 1/2544 เมื่อวันที่ 20 กันยายน 2544 ปัจจุบัน
บริษัทมีทุนจดทะเบียน 700 ล้านบาทและทุนชำระแล้ว 700 ล้านบาท แบ่งออกเป็นหุ้นสามัญจำนวน
700 ล้านหุ้นมูลค่าหุ้นละ 1.- บาท โดยมีกระทรวงอุตสาหกรรมถือหุ้น ร้อยละ 21.43
การนิคมอุตสาหกรรมแห่งประเทศไทย ถือหุ้นร้อยละ 2.14 และที่เหลือเป็นเอกชนและนักลงทุน
76.43 (ข้อมูล ณ วันที่ 28 ธันวาคม 2544)

บริษัทได้ก่อสร้างศูนย์ให้บริการบำบัดและกำจัดกากอุตสาหกรรมแห่งแรกขึ้นที่นิคมอุตสาหกรรมมาบตาพุด
จังหวัดระยอง (“ศูนย์กำจัดกากอุตสาหกรรมมาบตาพุด” หรือ “ศูนย์มาบตาพุด”) ตามมติคณะ
รัฐมนตรี โดยการนิคมอุตสาหกรรมแห่งประเทศไทยได้จัดหาที่ดินในนิคมอุตสาหกรรมมาบตาพุด แปลง
R 26 และ R 27 เนื้อที่ประมาณ 62.5 ไร่ ให้บริษัทเช่ามีกำหนดระยะเวลา 30 ปี
เพื่อก่อสร้างศูนย์กำจัดกากอุตสาหกรรมมาบตาพุด โดยเริ่มเปิดดำเนินการในเดือนพฤษภาคม 2540

นอกจากนี้ บริษัทยังได้รับความไว้วางใจจากกรมโรงงานอุตสาหกรรม กระทรวงอุตสาหกรรม ให้เป็นผู้ดำเนินงานและบริหารงานศูนย์บริการกำจัดกากอุตสาหกรรมแสมดำและศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี เพื่อให้บริการบำบัดและกำจัดกากอุตสาหกรรมแก่โรงงานชุบโลหะและโรงงานฟอกย้อม และโรงงานอุตสาหกรรมอื่นๆ ที่ตั้งอยู่ในกรุงเทพมหานครและจังหวัดใกล้เคียง โดยบริษัทได้ลงนามในสัญญาเช่าและใช้สิทธิในการดำเนินงานกับกรมโรงงานอุตสาหกรรม กระทรวงอุตสาหกรรม มีกำหนดระยะเวลา 10 ปี ซึ่งจะครบกำหนดในวันที่ 30 กันยายน พ.ศ. 2549

(2) ภาพรวมการประกอบธุรกิจ

บริษัทประกอบธุรกิจให้บริการบำบัดและกำจัดสิ่งปฏิกูลและวัสดุที่ไม่ใช้แล้วจากโรงงานอุตสาหกรรม
(ซึ่งในที่นี้เรียกว่า “กากอุตสาหกรรม” หรือ “กากของเสีย”) ทั้งที่เป็นอันตราย (Hazardous
Waste) และไม่เป็นอันตราย (Non-Hazardous Waste)
โดยมีระบบการบำบัดและกำจัดกากอุตสาหกรรมที่ได้มาตร-ฐานถูกต้องตามหลักวิชาการและเป็นไปตามหลักเกณฑ์และวิธีการที่กรมโรงงานอุตสาหกรรมกำหนดตามประกาศกระทรวงอุตสาหกรรมฉบับที่
6 (พ.ศ. 2540) และฉบับที่ 1 (พ.ศ. 2541) ว่าด้วยการกำจัดสิ่งปฏิกูลและวัสดุที่ไม่ใช้แล้ว
โดยมีศูนย์ให้บริการกำจัดกากอุตสาหกรรม 2 แห่ง ได้แก่

1.  ศูนย์กำจัดกากอุตสาหกรรมมาบตาพุด จังหวัดระยอง (“ศูนย์มาบตาพุด”)

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนเนื้อที่ประมาณ 62.5 ไร่
ได้รับใบอนุญาตประกอบกิจการให้บริการบำบัดและกำจัดกากอุตสาหกรรมตามประเภทของโรงงานปรับคุณภาพของเสียรวม(ลำดับที่
101) ตามบัญชีท้ายกฎกระทรวง (พ.ศ. 2535)
ออกตามความในพระราชบัญญัติโรงงานอุตสาหกรรม พ.ศ. 2535
ศูนย์มาบตาพุดสามารถให้บริการบำบัดและกำจัดกากของเสียจากโรงงานอุตสาหกรรมทั้งที่เป็นอันตราย(Hazardous
Waste) และไม่เป็นอันตราย(Non-Hazardous Waste)
โดยมีห้องปฏิบัติการวิจัยที่ได้มาตรฐานเพื่อให้บริการตรวจวิเคราะห์กากของเสีย
และมีระบบการบำบัดและกำจัดกากอุตสาหกรรมที่ทันสมัยได้มาตรฐานถูกต้องตามหลักวิชาการและเป็นไปตามหลักเกณฑ์และวิธีการที่กรมโรงงานอุตสาหกรรมกำหนด
โดยแยกออกเป็น 4 ระบบ ดังนี้

1.  ระบบการฝังกลบโดยตรง (Direct Landfill)
    ใช้สำหรับการกำจัดกากของเสียที่ไม่เป็นอันตราย(Non-Hazardous Waste)

2.  ระบบการปรับเสถียรและฝังกลบ (Stabilization and Secured Landfill)
    ใช้ในการบำบัดกากของเสียที่เป็นอันตราย (Hazardous Waste)
    โดยนำไปปรับเสถียรเพื่อลดความเป็นพิษ (Stabilization) และหรือทำให้เป็นของแข็ง
    (Solidification)
    เพื่อให้กากของเสียอยู่ในสภาพที่ไม่เป็นอันตรายก่อนแล้วจึงนำไปฝังกลบในหลุมฝังกลบ
    (Secured Landfill)

3.  ระบบบัดบัดน้ำเสียฟิสิกส์-เคมี (Physic-Chemical Waste Water Treatment)
    ใช้ในการบำบัดน้ำเสีย หรือน้ำที่ปนเปื้อนกากของเสีย หรือน้ำชะล้างกากของเสีย
    ซึ่งปัจจุบันยังไม่เปิดให้บริการแก่ลูกค้าเนื่องจากอยู่ในระหว่างการศึกษาเพื่อป้องกันปัญหาเรื่องกลิ่นที่อาจส่งผลกระทบต่อชุมชนในบริเวณใกล้เคียง

4.  ระบบผสมกากเชื้อเพลิง (Fuel Blending)
    เป็นการนำกากของเสียที่ให้ค่าความร้อนมาผสมเป็นกากเชื้อเพลิงเพื่อนำไปเป็นพลังงานทดแทนในเตาเผาความร้อนสูง
    ซึ่งปัจจุบันบริษัทได้วิจัยและพัฒนาวิธีการผสมกากเชื้อเพลิงเพื่อนำไปใช้เป็นพลังงานทดแทนหรือวัตถุดิบทดแทนให้แก่โรงงานปูนซีเมนต์

2.  ศูนย์บริการกำจัดกากอุตสาหกรรมแสมดำและศูนย์วิจัยและพัฒนาเพื่อการอนุรักษ์สิ่งแวดล้อม
    จังหวัดราชบุรี(“ศูนย์แสมดำ”)

ศูนย์แสมดำตั้งอยู่ที่เขตบางขุนเทียน กรุงเทพมหานคร
ศูนย์แห่งนี้ก่อสร้างโดยกรมโรงงานอุตสาหกรรม กระทรวงอุตสาหกรรม
และบริษัทเป็นผู้ดำเนินงานภายใต้การกำกับดูแลของกรมโรงงานอุตสาหกรรม
ตามสัญญาเช่าและให้ใช้สิทธิในการดำเนินงานศูนย์แสมดำกับกระทรวงอุตสาหกรรม
มีกำหนดระยะเวลา 10 ปี นับแต่วันที่ 1 ตุลาคม 2539 จนถึงวันที่ 30 กันยายน 2549
ปัจจุบันศูนย์แสมดำมีระบบการบำบัดและกำจัดน้ำเสียและกากของเสีย ดังนี้

1.  ระบบบำบัดน้ำเสีย (Waste Water treatment)
    ใช้ในการบำบัดน้ำเสียที่เกิดจากโรงงานชุบโลหะ โรงงานฟอกย้อม
    และโรงงานอุตสาหกรรมอื่นฯ
    โดยน้ำเสียจะถูกนำไปผ่านกระบวนการบำบัดจนกว่าจะได้เกณฑ์ตามมาตรฐานน้ำทิ้งของกรมโรงงานอุตสาหกรรม
    และกากตะกอนที่เกิดจากการบำบัดจะถูกนำไปฝังกลบในหลุมฝังกลบ (Secure Landfill)
    ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี

2.  ระบบการปรับเสถียรและฝังกลบ (Stabilization and Secure Landfill)
    ใช้ในการบำบัดกากของเสียโดยนำไปปรับเสถียรเพื่อลดความเป็นพิษ (Stabilization)
    และหรือทำให้เป็นของแข็ง (Solidification)
    เพื่อให้กากของเสียอยู่ในสภาพที่ไม่เป็นอันตรายก่อนแล้วจึงนำไปฝังกลบในหลุมฝังกลบ
    (Secure Landfill) ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี

อนึ่ง หลุมฝังกลบ (Secured Landfill) ที่ใช้ในการฝังกลบกากของเสียทั้งที่ศูนย์มาบตาพุด
และศูนย์แสมดำ ได้รับการออกแบบสำหรับการฝังกลบกากอุตสาหกรรมที่เป็นอันตราย (Hazardous
Waste) โดยเฉพาะซึ่งแตกต่างจากหลุมฝังกลบขยะทั่วไป เนื่องจากในการก่อสร้างหลุมฝังกลบ
(Secured Landfill) มีระบบปูรองกันซึม ระบบควบคุมน้ำชะกากและระบบปิดทับชั้นสุดท้าย
ซึ่งสามารถป้องกันมิให้กากของเสียหรือน้ำชะกากซึมผ่านออกสู่ภายนอก
โดยบริษัทได้ดำเนินการตามมาตรฐานทางวิศวกรรมที่เป็นที่ยอมรับ เช่นมาตรฐาน ASTM
และมาตรฐานซึ่งกำหนดโดยสำนักเทคโนโลยีสิ่งแวดล้อมโรงงาน กรมโรงงาน อุตสาหกรรม

  (3) โครงสร้างรายได้

บริษัทมีรายได้จากการดำเนินงานของศูนย์มาบตาพุดและศูนย์แสมดำ
โดยจำแนกตามลักษณะการให้บริการบำบัดและกำจัดกากของเสีย ดังนี้

+----------------+----------+------+-----+----+-----+-----+-----+----+
| สาย            | ดำเ      | %    | ปี   | %  | ปี   | %   | ปี   | %  |
| ผลิตภัณฑ์/กลุ่มธุรกิจ | นินการโดย | กา   | 2   |    | 2   |     | 2   |    |
|                |          | รถือห | 544 |    | 543 |     | 542 |    |
|                |          | ุ้นของ |     |    |     |     |     |    |
|                |          | บริษัท | รา  |    | รา  |     | รา  |    |
|                |          |      | ยได้ |    | ยได้ |     | ยได้ |    |
+----------------+----------+------+-----+----+-----+-----+-----+----+
| การฝังกลบ       | ศูน       | -    | 58, | 9. | 32, | 5   | 60, | 1  |
|                | ย์มาบตาพุด |      | 797 | 15 | 250 | .17 | 184 | 1. |
|                |          |      |     |    |     |     |     | 45 |
+----------------+----------+------+-----+----+-----+-----+-----+----+
| การปรับเส       | ศูน       | -    | 2   | 4  | 3   | 50  | 2   | 4  |
| ถียรและการฝังกลบ | ย์มาบตาพุด |      | 84, | 4. | 16, | .74 | 47, | 7. |
|                |          |      | 058 | 22 | 621 |     | 312 | 03 |
|                | ศูนย์แสมดำ |      |     |    |     |     |     |    |
+----------------+----------+------+-----+----+-----+-----+-----+----+
| กา             | ศูน       | -    | 50, | 7. | 35, | 5   | 35, | 6. |
| รผสมกากเชื้อเพลิง | ย์มาบตาพุด |      | 594 | 88 | 442 | .68 | 178 | 69 |
+----------------+----------+------+-----+----+-----+-----+-----+----+
| การบำบัดน้ำเสีย   | ศูนย์แสมดำ | -    | 85, | 1  | 82, | 13  | 75, | 1  |
|                |          |      | 224 | 3. | 231 | .18 | 845 | 4. |
|                |          |      |     | 27 |     |     |     | 42 |
+----------------+----------+------+-----+----+-----+-----+-----+----+
| การขนส่ง        | ศูน       | -    | 94, | 1  | 1   | 16  | 92, | 1  |
|                | ย์มาบตาพุด |      | 922 | 4. | 05, | .85 | 989 | 7. |
|                |          |      |     | 78 | 154 |     |     | 69 |
|                | ศูนย์แสมดำ |      |     |    |     |     |     |    |
+----------------+----------+------+-----+----+-----+-----+-----+----+
| อื่นๆ            |          |      | 68, | 1  | 52, | 8   | 14, | 2. |
|                |          |      | 697 | 0. | 340 | .39 | 298 | 72 |
|                |          |      |     | 70 |     |     |     |    |
+----------------+----------+------+-----+----+-----+-----+-----+----+
| รวม            |          |      | 6   | 10 | 6   | 100 | 5   | 10 |
|                |          |      | 42, | 0. | 24, | .00 | 25, | 0. |
|                |          |      | 292 | 00 | 038 |     | 806 | 00 |
+----------------+----------+------+-----+----+-----+-----+-----+----+

(4) เป้าหมายการดำเนินธุรกิจ

บริษัทมีนโยบายที่จะขยายตลาดเพื่อให้ครอบคลุมกลุ่มลูกค้าเป้าหมายมากขึ้น
โดยใช้กลยุทธด้านการตลาดและการประชาสัมพันธ์เชิงรุก ในปี 2545
บริษัทคาดว่าจะสามารถให้บริการบำบัดและกำจัดกากอุตสาหกรรมได้เพิ่มขึ้นประมาณร้อยละ 50
นอกจากนี้
บริษัทมีแผนระยะยาวในการจัดตั้งศูนย์กำจัดกากอุตสาหกรรมให้ครอบคลุมเขตอุตสาหกรรมต่างๆ
เพื่อให้เพียงพอต่อการให้บริการในอนาคต
รวมทั้งการวิจัยและพัฒนาเพื่อปรับปรุงเทคโนโลยีการบำบัดและกำจัดกากอุตสาหกรรมโดยมุ่งเน้นการศึกษาวิจัยวิธีการนำกากอุตสาหกรรมกลับมาใช้ใหม่
(Recycle, Reuse หรือ Recovery)
เพื่อเป็นการเพิ่มประสิทธิภาพระบบการบำบัดและกำจัดให้ครบวงจรมากยิ่งขึ้นและเป็นการสนับสนุนนโยบายของรัฐในการนำทรัพยากรมาใช้ให้เกิดประโยชยน์สูงสุด